ananddey/assamese-wiki-corpus huggingface dataset:
অজিৎ বৰুৱা

অজিৎ বৰুৱা (; ১৯ আগষ্ট ১৯২৬—৩ এপ্ৰিল ২০১৫) এজন অসমীয়া সাহিত্যিক, প্ৰশাসনিক বিষয়া আৰু স্বাধীনতা সংগ্ৰামী। প্ৰধানকৈ সাহিত্যিক হিচাপেই তেওঁ জনাজাত আছিল। একাধাৰে কবি, গীতিকাৰ, ঔপন্যাসিক, সমালোচক, অনুবাদক, ৰম্য ৰচনাকাৰ আদি হিচাপে তেওঁ অসমীয়া সাহিত্যলৈ অৰিহণা যোগাইছিল। তেওঁক ‘জেংৰাই কবি’ অভিধাৰে জনা যায়। সামগ্ৰিকভাৱে অজিৎ বৰুৱাক আধুনিক অসমীয়া সাহিত্যৰ প্ৰথমগৰাকী যথাৰ্থ আধুনিকতাবাদী কবি হিচাপে অভিহিত কৰা হয়।

উদ্ধৃতিসমূহ

পদ্যৰ পাছৰ কাব্য
মই বিশ্বাস কৰোঁ কবিতা এটা নিৰ্মিত বস্তু৷ কেতিয়াবা নিৰ্মাণ কাৰ্য উজু হৈ পৰে, কেতিয়াবা টান৷ তাৰ কাৰণবিলাকৰ ভিতৰত বেছিভাগেই অনিৰ্ণেয়৷
১৯ শতকৰ পৰা অসমীয়া কবিতাৰ ধাৰা বৈ আহিছে ইংৰাজীৰ পৰা- কিন্তু বাংলাৰ যোগেদি। ইংৰাজীৰ পৰা আমাৰ কোনো প্ৰত্যক্ষ উত্তৰাধিকাৰ নাই।
অসমীয়াত আধুনিকতাবাদী কবিতা লেখাৰ প্ৰেৰণাও বাংলাৰ জৰিয়তে ইংৰাজী আধুনিকতাবাদী কবিতাৰ পৰা আহিছে। কিন্তু দুখৰ বিষয় ঠিক বাংলা তথাকথিত আধুনিকতাবাদী কবিতাৰ দৰে অসমীয়া কবিতাইও আধুনিকতাবাদৰ মৰ্মস্থলত প্ৰৱেশ কৰিব নোৱাৰিলে, এতিয়াও দুই এক ব্যতিক্ৰমৰ বাহিৰে পৰা নাই।
প্ৰেমত পৰিলে গোটেই ব্ৰহ্মাণ্ডৰ গতি মন্থৰ হৈ যায়৷- (‘অৱন্তী নগৰ’ কবিতাৰ পৰা)
ফৰাচী বৌদ্ধিক চৰিত্ৰৰ এটা বৈশিষ্ট্য হ’ল কেতিয়াবা কোনো তত্ত্বক টানি টানি এটা অদ্ভুত অৱস্থাত উপনীত কৰা৷
সাধাৰণ শব্দত যেতিয়া কোনো মনৰ অবস্থা বা কোনো বস্তুক বুজাব নোৱাৰি তেতিয়াও প্ৰতীক ব্যবহাৰ কৰিবলগীয়া হয়। কাব্য-ভাষা অন্য ভাষাতকৈ বেলেগ। সেয়ে তাত প্ৰতীকী ব্যঞ্জনাৰ ব্যবহাৰ বেছি। কল্পচিত্ৰও প্ৰতীক।

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসম উপত্যকা সাহিত্য বঁটা বিজয়ী
শ্ৰেণী:সাহিত্য অকাডেমী বঁটা বিজয়ী
চেহান কৰুণাতিলকা

চেহান কৰুণাতিলকা (; জন্ম: ১৯৭৫) শ্ৰীলংকাৰ এগৰাকী লেখক। তেওঁ কলম্বোত ডাঙৰ-দীঘল হৈছিল, নিউজিলেণ্ডত পঢ়া-শুনা কৰিছিল আৰু লণ্ডন, আমষ্টাৰডাম আৰু ছিংগাপুৰত থাকি কাম কৰিছিল। তেওঁৰ ২০১০ চনৰ প্ৰথম উপন্যাস ‘চাইনামেন: দ্য লিজেণ্ড অৱ প্ৰদীপ মেথিউ’ৱে ‘কমনৱেলথ বুক প্ৰাইজ’, ‘ডি এছ চি পুৰস্কাৰ’ তথা ‘গ্ৰেটিয়ান পুৰস্কাৰ’ লাভ কৰিছিল আৰু ৱাইজডেনৰ দ্বাৰা সৰ্বকালৰ দ্বিতীয় সৰ্বশ্ৰেষ্ঠ ক্ৰিকেট বিষয়ক কিতাপ (cricket book) হিচাপে বিবেচিত হৈছিল। তেওঁৰ তৃতীয় উপন্যাস ‘দ্য চেভেন মুনচ্‌ অৱ মালি আলমেইদা’ই ২০২২ চনৰ ১৭ অক্টোবৰত বুকাৰ বঁটা লাভ কৰিছিল।

জীৱনপঞ্জী

১৯৭৫ চনত দক্ষিণ শ্ৰী লংকাৰ গালেত চেহান কৰুণাতিলকাৰ জন্ম হৈছিল। তেওঁ ডাঙৰ দীঘল হৈছিল কলম্বোত। তেওঁ শ্ৰীলংকাৰ কলুপিটিয়াৰ এছ থমাছ প্ৰিপেৰেটৰী স্কুল আৰু তাৰ পিছত নিউজিলেণ্ডত হোৱাংআনুই কলেজিয়েট স্কুল আৰু মাচি বিশ্ববিদ্যালয়ত শিক্ষা লাভ কৰিছিল। তেওঁৰ পৰিয়ালে তেওঁ বিজনেচ এডমিনিষ্ট্ৰেচন পঢ়াটো বিচাৰিছিল; কিন্তু পৰিয়ালৰ ইচ্ছাৰ বিপৰীতে গৈ চেহানে ইংৰাজী সাহিত্য অধ্যয়ন কৰি এই বিষয়ত স্নাতক ডিগ্ৰী লাভ কৰিছিল।

২০১০ চনত তেওঁৰ প্ৰথম উপন্যাস প্ৰকাশ কৰাৰ আগতে, তেওঁ মেককেন, আইৰিছ আৰু বিবিডিঅ’ত বিজ্ঞাপনৰ কাম কৰিছিল আৰু দ্য গাৰ্ডিয়ান, নিউজউইক, ৰোলিং ষ্ট’ন, জি কিউ, নেচনেল জিঅ’গ্ৰাফিক, কণ্ডে নাষ্ট, ৱাইজডেন, দ্য ক্ৰিকেটাৰ আৰু ইকনমিক টাইমচ্‌ৰ বাবে লিখিছিল। তেওঁ শ্ৰীলংকাৰ ৰক বেণ্ড ‘ইণ্ডিপেণ্ডেণ্ট স্কোৱেৰ’ আৰু ‘পাৱাৰকাট চাৰ্কাছ’ আৰু ‘ব্ৰাছ মাংকি বেণ্ড’ৰ সৈতে বাছ (bass) বজাইছিল।

উপন্যাস

দ্য পেইণ্টাৰ আছিল কৰুণাতিলকাৰ কিতাপৰ প্ৰথম পাণ্ডুলিপি। ২০০০ চনত গ্ৰেটিয়ান পুৰস্কাৰৰ বাবে এই পাণ্ডুলিপিটো তালিকাভুক্ত কৰা হৈছিল যদিও ই কেতিয়াও কিতাপ আকাৰে প্ৰকাশ হোৱা নাছিল।

তেওঁৰ প্ৰথম উপন্যাস চাইনামেন: দ্য লেজেণ্ড অৱ প্ৰদীপ মেথিউত (২০১০ চনত স্ব-প্ৰকাশিত), ক্ৰিকেটৰ আলমত শ্ৰী লংকাৰ ইতিহাসৰ বিষয়ে লিখা হৈছিল। কিতাপখন আছিল, এজন সুৰাসক্ত সাংবাদিকে ১৯৮০ ৰ দশকৰ এজন নিৰুদৃষ্ট শ্ৰীলংকাৰ ক্ৰিকেটাৰক অনুসন্ধান কৰি বিচাৰি উলিওৱাৰ কাহিনী।

কৰুণাতিলকাই বিভিন্ন শিৰোনামৰ সৈতে তেওঁৰ দ্বিতীয় খন উপন্যাস লিখিছিল আৰু কিতাপখনৰ বিভিন্নটা সংস্কৰণ প্ৰকাশ পাইছিল। ২০১৫ চনত গ্ৰেটিয়ান পুৰষ্কাৰৰ বাবে প্ৰথম খচৰা তালিকাভুক্ত কৰাৰ সময়ত উপন্যাসখনৰ শিৰোনাম আছিল ডেভিল ডান্স। পেংগুইন ইণ্ডিয়াই ২০২০ চনত চেটচ্‌ উইথ দ্য ডেড নাম দি কিতাপখন ভাৰতবৰ্ষত মুকলি কৰিছিল।

২০২২ চনৰ আগষ্টত প্ৰকাশিত চেহানৰ দ্য চেভেন মুনচ্‌ অৱ মালি আলমেইদাই ২০২২ বৰ্ষৰ বুকাৰ বঁটা লাভ কৰিছিল। একে বছৰৰে ১৭ অক্টোবৰত লণ্ডনৰ ৰাউণ্ড হাউচৰ এক অনুষ্ঠানত এই বঁটা ঘোষণা কৰা হৈছিল।

তথ্যসূত্ৰ

শ্ৰেণী:সাহিত্যিক
শ্ৰেণী:বুকাৰ বঁটা বিজয়ী
শ্ৰেণী:শ্ৰীলংকাৰ সাহিত্যিক
চুজি পেৰী

চুজি পেৰী (ইংৰাজী: Suzi Perry; জন্ম: মে' ১৯৭০) এগৰাকী ব্ৰিটিছ টেলিভিছন উপস্থাপক যিয়ে বিটি স্প'ৰ্টৰ বাবে গ্ৰেণ্ড প্ৰিক্স মটৰ চাইকেল ৰেচিং কভাৰ কৰে। ১৩ বছৰ ধৰি বিবিচিৰ বাবে গ্ৰেণ্ড প্ৰিক্স মটৰ চাইকেল ৰেচিং, আঠ বছৰত চেনেল ৫-ত দ্য গেজেট শ্ব’ আৰু ২০১৩ চনৰ পৰা ২০১৫ চনলৈকে বিবিচিৰ ফৰ্মুলা ৱান কভাৰেজৰ বাবে পৰিচিত।

প্ৰাথমিক জীৱন

পেৰীৰ জন্ম হৈছিল শ্ৰপশ্বাৰৰ কচফৰ্ডৰ আৰ এ এফ হাস্পতাল কচফৰ্ডত, এজন সংগীত প্ৰমোটাৰৰ কন্যা আৰু তেওঁৰ গডফাদাৰ আছিল গীটাৰিষ্ট মেল গেলি।

ফিঞ্চফিল্ডত ডাঙৰ-দীঘল হোৱা

স্নাতক ডিগ্ৰী লাভ কৰাৰ পিছত পেৰীয়ে ১২ মাহ জাপানত মডেল হিচাপে কাম কৰে, তাৰ পিছত ব্ৰিটেইনলৈ উভতি অহাৰ পিছত বিজ্ঞাপন মডেল হিচাপে কাম কৰে।

ব্যক্তিগত জীৱন

১৯৯৭ চনত পেৰীয়ে ষ্টিভ বুলকক বিয়া কৰায়; তেওঁলোকৰ বিবাহ চাৰি বছৰ ধৰি চলিছিল। ২০২৩ চনত পেৰীয়ে সন্দেহযুক্ত হৃদযন্ত্ৰৰ সমস্যাৰ বাবে ছয়খন দৌৰত অংশ ল'ব নোৱাৰিলে, স্কুলৰ দিনৰ পৰা মাক আৰু ঘনিষ্ঠ বন্ধুৰ মৃত্যুৰ সৈতে মোকাবিলা কৰে, তাৰ পিছত দেউতাক পৰি যোৱাৰ পিছত তেওঁৰ ফিমাৰ ভাঙি যোৱাৰ পিছত তেওঁৰ যত্ন ল'বলগীয়া হয়।

পেৰী উলভাৰহামপটন ৱাণ্ডাৰাৰছ ফুটবল ক্লাবৰ সমৰ্থক।

পেৰী প্ৰমিজ ড্ৰিমছৰ পৃষ্ঠপোষক,

সন্মান

২০১৬ চনৰ ছেপ্টেম্বৰ মাহত পেৰীক বিজ্ঞান, প্ৰযুক্তি আৰু যুৱ উদ্যোগীসকলক উৎসাহিত কৰা কামৰ সেৱাৰ বাবে উলভাৰহামপ্টন বিশ্ববিদ্যালয়ে অভিযান্ত্ৰিক বিভাগৰ সন্মানীয় ডাক্তৰ হিচাপে নিযুক্তি দিয়ে।

তথ্যসূত্ৰ

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:টেলিভিছন উপস্থাপক
গৰীয়া নৃত্য

গৰীয়া নৃত্য বা গৰিয়া নৃত্য হৈছে ভাৰতৰ পূব প্ৰান্তত থকা ৰাজ্য ত্ৰিপুৰাৰ ত্ৰিপুৰী জনগোষ্ঠীৰ পৰম্পৰাগত লোকনৃত্য।
এই নৃত্য পৰিৱেশন কৰা হয় গৰীয়া পূজাৰ সময়ত৷ গৰীয়া পূজা নতুন শস্যৰ বীজ সিঁচাৰ আনন্দ উৎসৱ আৰু ব’হাগ মাহত ভাল শস্যৰ বাবে প্ৰাৰ্থনা কৰা উৎসৱ। পশ্চিমীয়া কেলেণ্ডাৰমতে এই নৃত্য এপ্ৰিল মাহৰ শেষৰটো পষেকত হয়। ত্ৰিপুৰী জনগোষ্ঠীৰ লগতে এই নৃত্য ত্ৰিপুৰীৰ চুবুৰীয়া জনগোষ্ঠী যেনে জামাটিয়া, ৰিয়াং আৰু নাওচিয়াসকলৰ মাজতো প্ৰচলিত৷ এই নৃত্যত নাৰী পুৰুষ উভয়ে ঢোল আৰু বাঁহী বাদ্যৰ সৈতে অংশগ্ৰহণ কৰে।
মহাবিষু সংক্ৰান্তিত এই পূজাৰ বোধন হয়৷ ব’হাগৰ প্ৰথম সাতদিন ধৰি এই পূজা চলে৷ ত্ৰিপুৰীসকলে প্ৰত্যেকেই এই উৎসৱত যোগ দিয়ে আৰু নৃত্য গীত পৰিৱেশন কৰে৷ গৰীয়া পূজাৰ শেষত গৰীয়া দেৱতাৰ প্ৰতীক বাঁহডালৰ পৰা “ৰিচা’’ বা “ৰিয়া’’ খুলি এটি “কল’’ বা “বৰ্শা’’ৰ মাজত ওলোমাই দেৱভক্তিত মতলীয়া যুৱক-যুৱতীসকলে “খাম’’ বাদ্যৰ তালে তালে গান গাই নাচিবলৈ লয়৷ এইদৰে তেওঁলোকে প্ৰত্যেক ঘৰে ঘৰে গৈ চোতালত গৰীয়া দেৱতাৰ প্ৰতীক থৈ নৃত্য কৰে৷ প্ৰাচীন অৱস্থাত এই নৃত্যৰ মুঠ ১০৮টি মুদ্ৰা আছিল৷ কিন্তু চৰ্চাৰ অভাৱত সকলোবোৰ আয়ত্তাধীন হৈ নাথাকিল৷ বৰ্তমান সৰ্বাধিক ২৪ বা ২৫টি আৰু সৰ্বনিম্ন ৮ বা ৯টি মুদ্ৰাৰে এই নৃত্য কৰা দেখা যায়৷ ত্ৰিপুৰাৰ আন এক উপজাতি নোৱাটিয়াসকলেও গৰীয়া পূজা পালন কৰে আৰু গৰীয়া নৃত্য পৰিৱেশন কৰে যদিও এওঁলোকে সম্পূৰ্ণ পৃথক ৰীতিৰে কৰে৷ ত্ৰিপুৰাৰ হালাম উপজাতিৰ এটি প্ৰশাখা ৰূপিনীসকলৰ মাজতো গৰীয়া নৃত্যই প্ৰধান নৃত্য৷ এওঁলোকৰ মাজত কেৱল ছোৱালীসকলেহে এই নৃত্য কৰে; পুৰুষসকলৰ এজনে কেৱল “অচাই’’ৰ ভূমিকা পালন কৰি নৃত্যৰ মাজে মাজে চিঞৰি চিঞৰি নাচৰ নিৰ্দেশ দিয়ে৷ নৃত্যৰ আৰম্ভণিত অচাইয়ে হাতযোৰ কৰি সম্মুখত বহে আৰু ছোৱালীবোৰ দুই শাৰী কৰি অচাইৰ পিছফালে বহি বন্দনা কৰে৷ বন্দনা শেষ হ’লে উঠি নাচ আৰম্ভ কৰে আৰু গৰীয়া দেৱতাৰ প্ৰতীক বাঁহক ঘূৰি প্ৰদক্ষিণ কৰে৷

তথ্য সূত্ৰ

শ্ৰেণী:ত্ৰিপুৰী সংস্কৃতি
শ্ৰেণী:লোক-নৃত্য
আশা পোছলে

ছাবিৰা বেগম (; উৰ্দু: آشا پوسلے; ১৯২৭ – ২৫ মাৰ্চ ১৯৯৮) পাকিস্তানী ছবিৰ প্ৰথম নায়িকা আছিল।তেওঁ আশা পোছলে নামেৰে অধিক পৰিচিত আছিল।

কৰ্মজীৱন

তেওঁ লাহোৰত নিৰ্মিত গৱন্দী (১৯৪২) ছবিত সহযোগী অভিনেত্ৰী হিচাপে চলচ্চিত্ৰীয় জীৱনৰ আৰম্ভণি কৰিছিল। তাৰ পিছত ব্ৰিটিছ ভাৰতত চিত্ৰগ্ৰহণ কৰা হিন্দী ছবি চম্পাত (১৯৪৫) মুখ্য চৰিত্ৰত অভিনয় কৰে। প্ৰখ্যাত সংগীত পৰিচালক গুলাম হাইদৰে তেওঁক পেছাদাৰী নাম আশা পোছলে দিছিল। ১৯৪৭ চনত ভাৰত বিভাজনৰ পিছত তেওঁ পৰিয়ালৰ সৈতে নতুনকৈ সৃষ্টি হোৱা পাকিস্তানলৈ প্ৰব্ৰজন কৰে।

তেওঁ উৰ্দু ভাষাত পাকিস্তানত প্ৰথম মুক্তি পোৱা ছবি তেৰী য়াদৰ (১৯৪৮) নায়িকা। তেওঁ বিখ্যাত ভাৰতীয় অভিনেতা দিলীপ কুমাৰৰ ভাতৃ নাছিৰ খানৰ বিপৰীতে মুখ্য নাৰী চৰিত্ৰত অভিনয় কৰিছিল। ১৯৪০, ১৯৫০ আৰু ১৯৬০ দশকত ছবিত মুখ্য নাৰী চৰিত্ৰত অভিনয় কৰাৰ পিছত তেওঁ সহযোগী চৰিত্ৰত অভিনয় কৰিবলৈ লয়, বিশেষকৈ কৌতুক অভিনেতা নাজাৰ আৰু আছিফ জাহৰৰ সৈতে। চাৰি দশকৰো অধিক সময়ৰ তেওঁৰ চলচ্চিত্ৰ কেৰিয়াৰত ১৪৩খন ছবিত অভিনয় কৰিছিল।

১৯৮২ চনত তেওঁক ৩০ বছৰীয়া উৎকৰ্ষতাৰ বাবে নিগাৰ আলোচনীৰ স্বত্বাধিকাৰ ইলিয়াচ ৰচিদীয়ে প্ৰতিষ্ঠা কৰা 'নিগাৰ বঁটা' প্ৰদান কৰা হয়।

তথ্য সংগ্ৰহ

বাহ্যিক সংযোগ

শ্ৰেণী:উৰ্দু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:পাকিস্তানৰ ব্যক্তি
নীলগিৰি পাৰ্বত্য ৰে’লৱে

নীলগিৰি পাৰ্বত্য ৰে’লৱে’ ১৯০৮ চনতে ব্ৰিটিছ চৰকাৰে প্ৰতিষ্ঠা কৰা ভাৰতৰ তামিলনাডু ৰাজ্যৰ এক মিটাৰগজ ৰেলসেৱা। আৰম্ভণিতে মাদ্ৰাজ ৰে’লৱে’ই এই ৰেলসেৱা পৰিচালনা কৰিছিল। এতিয়াও ইয়াত ভাপ ইঞ্জিনে সেৱা আগবঢ়াই আছে। নীলগিৰি পাৰ্বত্য ৰে’লৱে’ বৰ্তমান দক্ষিণ ৰে’লৱে’ জ'নৰ নব-গঠিত চালেম ডিভিজনৰ অন্তৰ্গত। ২০০৫ চনত ইউনেস্কোই এই ৰে’লৱে’ক বিশ্ব ঐতিহ্য ক্ষেত্ৰৰ মৰ্য্যদা দিয়ে আৰু ১৯৯৯ চনত বিশ্ব ঐতিহ্য ক্ষেত্ৰৰ মৰ্য্যদা পোৱা দাৰ্জিলিং হিমালয়ান ৰে’লৱে’ৰ সৈতে একেলগে ভাৰতৰ পাৰ্বত্য ৰেল নামৰ এটা নতুন শ্ৰেণীত অন্তৰ্ভুক্ত কৰে। " 'দিল চে' নামৰ হিন্দী ছবিৰ চাহৰুখ খানে অভিনয় কৰা বিখ্যাত 'চেইয়া চেইয়া' গীতটো নীলগিৰি পাৰ্বত্য ৰেলত চিত্ৰায়ন কৰিছিল।

ইতিহাস

১৮৫৪ চনতে মেট্টুপালায়ামৰ পৰা নীলগিৰি পৰ্বতলৈ ৰেলপথ সজাৰ পৰিকল্পনা কৰা হৈছিল যদিও ৪৫ বছৰ পিছতহে ইয়াৰ নিৰ্মাণ সমাপ্ত হয়। ১৮৯৯ চনৰ জুন মাহত ৰেল চলাচলৰ বাবে ৰেলপথটো মুকলি কৰি দিয়া হয়। চৰকাৰৰ সৈতে হোৱা এখন চুক্তিৰ যোগে মাদ্ৰাছ ৰে’লৱে’ই প্ৰথমে এই নীলগিৰি পাৰ্বত্য ৰেল পৰিচালনা কৰাৰ দায়িত্ব লয়। চাউথ ইণ্ডিয়ান ৰেলেৱে কোম্পানীয়ে ইয়াক কিনি লোৱালৈকে দীৰ্ঘদিন ধৰি মাদ্ৰাছ ৰে’লৱে’ কোম্পানীয়ে চৰকাৰৰ হৈ পৰিচালনাৰ কাম কৰি গৈছিল। প্ৰথমাৱস্থাত কুনুৰেই আছিল শেষ ষ্টেশ্যন। ২৪,৪০,০০০.০০ টকা খৰচ কৰি ১৯০৮ৰ চেপ্তেম্বৰত ইয়াক ফাৰ্ণহিললৈ সম্প্ৰসাৰণ কৰা হয়।

ক্ৰিয়া-প্ৰণালী

নীলগিৰি পাৰ্বত্য ৰে’লৱে’ ১ মিটাৰ বহল এটা মিটাৰগজ ৰেলপথ। মেট্টুপালায়াম আৰু কুনুৰ ষ্টেশ্যনৰ মাজৰ পথচোৱাত ওপৰলৈ বগাবলৈ Abt ৰেক আৰু পিনিয়ন পদ্ধতি ব্যৱহাৰ কৰা হৈছে। নীলগিৰি পাৰ্বত্য ৰেলৰ এই ৰেক আৰু পিনিয়ন অংশত 'এক্স' শ্ৰেণীৰ ভাপ ৰেক ইঞ্জিন ব্যৱহাৰ কৰা হয়।

ৰেলপথ

}
নীলগিৰি পাৰ্বত্য ৰেলে ২৬ মাইলৰ (৪১.৮ কি:মি:) যাত্ৰাত ২০৮টা ভাঁজ, ১৬টা সুৰঙ্গ, ২৫০খন দলং পায়। ২৯০ মিনিট পাহাৰ বগায়, ২১৫ মিনিট নামনিলৈ গতি কৰে। এই ৰেলপথৰ আটাইতকৈ ওখ ঢালটো ৮.৩৩%ৰ আৰু ই এচিয়াৰ ভিতৰতে সৰ্বোচ্চ। ইয়াৰে দ্বিতীয় খণ্ডত নীলগিৰি পাৰ্বত্য ৰেলক সামৰি লোৱা হৈছিল। প্ৰথম খণ্ডটো দাৰ্জিলিং হিমালয়ান ৰে’লৱে’ক লৈ আৰু শেহৰ খণ্ডটো আছিল কালকা-চিমলা ৰে’লৱে’ক লৈ। তৰুণ ভাৰ্টিয়া, হিউগো স্মিথ আৰু নিক মেটিংলি ছবিখনৰ পৰিচালক আছিল। প্ৰযোজনা কৰিছিল গেৰী ট্ৰ'য়নাই। তথ্যচিত্ৰৰ চিৰিজটোৱে ১০১০ চনৰ ইউ.কে. ৰয়েল টেলিভিচন ছোচাইটি বঁটা লাভ কৰিছিল।

ডেভিদ লীনৰ এ পেচেজ টু ইণ্ডিয়া ছবিত কুনুৰ ষ্টেশ্যনক এটা লোকেচন হিচাপে ব্যৱহাৰ কৰিছিল। মালায়ালাম ছবি "চামাৰ ইন বেথেলহাম"ত কেটি ষ্টেশ্যনত দৃশ্যগ্ৰহণ কৰা হৈছিল।

লগতে চাওক

ভাৰতৰ বিশ্ব ঐতিহ্য ক্ষেত্ৰসমূহ
ভাৰতীয় ৰেল
ভাৰতৰ পাৰ্বত্য ৰেল

তথ্যউৎস

বাহ্যিক সংযোগ

'নীলগিৰি পাৰ্বত্য ৰেল' বিষয়ক বিবিচি নিৰ্মিত তথ্যচিত্ৰ
Nilgiri Mountain Railway Tour Guide and Photos
Indian railways site on the NMR
Images and info
Toy train chugs on
Ooty train Photographs
20 photos between Ooty and Coonoor
The toy train chugs on
International Working Steam

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:ভাৰতৰ ৰেল পৰিবহণ
শ্ৰেণী:ভাৰতৰ পাৰ্বত্য ৰেল
আইদেউ

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী

আইদেউ (ইংৰাজী নাম:Aideu - Behind the Screen), ২০০৭ চনত মুক্তিপ্ৰাপ্ত, অৰূপ মান্নাৰ দ্বাৰা পৰিচালিত প্ৰথম অসমীয়া চলচ্চিত্ৰ "জয়মতী"ৰ নামভূমিকাত অভিনয় কৰা আইদেউ সন্দিকৈৰ জীৱনী-ভিত্তিক চলচিত্ৰ। ছবিখনত আইদেউ সন্দিকৈৰ নিজৰ দৃশ্যও সম্বলিত হৈছে। অৱশ্যে ছবিখন মুক্তিৰ আগতেই তেখেতৰ মৃত্যু হয়।
ছবিখনে '৫৪-তম ৰাষ্ট্ৰীয় চলচ্চিত্ৰ পুৰস্কাৰ'ৰ 'শ্ৰেষ্ঠ অসমীয়া ছবি'ৰ সন্মান লাভ কৰে

কাহিনী সাৰাংশ

চলচ্চিত্ৰখন আৰম্ভ কৰা হৈছে নতুন প্ৰজন্মৰ এজন পৰিচালকে আইদেউ সন্দিকৈৰ অসুখৰ বাতৰি বাতৰি-কাকতত পঢ়ি তেখেতৰ ওপৰত এখন চলচ্চিত্ৰ নিৰ্মাণৰ প্ৰচেষ্টাৰে। আইদেউ সন্দিকৈক দেখা যায় চলচ্চিত্ৰৰ কেমেৰাটো হাতেৰে চুই চোৱা অৱস্থাত। তাৰ পাছত চলচ্চিত্ৰৰ কাহিনীৰ পশ্চাদগমন হয়। জ্যোতিপ্ৰসাদ আগৰৱালাই জয়মতীৰ চৰিত্ৰৰ বাবে উপযুক্ত অভিনেত্ৰী বিচাৰি নেপাই হতাশ হৈ পৰে। চিনেমাৰ বাবে ছোৱালী বিচাৰি যোৱা জ্যোতিপ্ৰসাদক গাঁৱৰ ৰাইজে খেদি পঠিয়ায়। তাৰ পাছতেই ডিম্ব গোহাঁই-এ আইদেউ সন্দিকৈক জয়মতীত অভিনয়ৰ বাবে জ্যোতিপ্ৰসাদ আগৰৱালাৰ সম্মুখলৈ আনে। জয়মতীৰ শ্বুটিঙৰ পাছত গাঁৱলৈ উভতি যোৱা আৰু পাছত সমাজৰ লাঞ্ছনাৰ বলি হোৱা আইদেউ সন্দিকৈৰ কাহিনী আগবাঢ়ি যায়।

অভিনয়ত

আইদেউ সন্দিকৈ (নিজে)
চন্দনা শৰ্মা (আইদেউ সন্দিকৈ)
প্ৰশান্ত কুমাৰ দাস (জ্যোতিপ্ৰসাদ আগৰৱালা)
দুলন বৰা (আইদেউৰ দেউতাক)
নবামিকা বৰঠাকুৰ (আইদেউৰ মাক)
সপোনটি বৰদলৈ (ডিম্ব গোহাঁই)
পিঠুৰাজ গোস্বামী (কেশৱ, আইদেউৰ ভাইটি)

নিৰ্মাণৰ কাহিনী

আইদেউৰ নিৰ্মাণৰ কাম আৰম্ভ হয় ২০০২ চনত আৰু মুক্তি দিয়া হয় ২০০৭ চনত। ছবিখনৰ কাহিনী আৰু চিত্ৰনাট্য লিখা হৈছিল আইদেউ সন্দিকৈৰ লগত অৰূপ মান্নাৰ কথোপকথনৰ যোগেদি। নগাঁওৰ ত্ৰিনয়ন মিডিয়া ফাউণ্ডেছনৰ বেনাৰত ছবিখন নিৰ্মাণ কৰা হয়।

মুক্তি আৰু পুৰস্কাৰ

ছবিখন মুম্বাই আন্তৰাষ্ট্ৰীয় চলচ্চিত্ৰ মহোৎসৱত মুক্তি দিয়া হয় ২০০৭ চনৰ ৮ ফেব্ৰুৱাৰী তাৰিখত। পুনা আন্তৰাষ্ট্ৰীয় চলচ্চিত্ৰ মহোৎসৱ, দিল্লী হেবিটেট চলচ্চিত্ৰ উৎসৱ আৰু মিউনিখ আন্তৰাষ্ট্ৰীয় চলচ্চিত্ৰ উৎসৱটো ছবিখন প্ৰদৰ্শন কৰা হয়। ব্ৰাজিলত অনুষ্ঠিত ছাউ-পাউলো চলচ্চিত্ৰ উৎসৱত ছবিখনে "The New Film Makers" প্ৰতিযোগিতা শাখাত প্ৰদৰ্শিত হয়।

ছবিখনে '৫৪-তম ৰাষ্ট্ৰীয় চলচ্চিত্ৰ পুৰস্কাৰ'ৰ 'শ্ৰেষ্ঠ অসমীয়া ছবি'ৰ সন্মান লাভ কৰে। ৰাজ্যিক চলচ্চিত্ৰ উৎসৱত, ছবিখনে শ্ৰেষ্ঠ ছবি, শ্ৰেষ্ঠ পৰিচালক, শ্ৰেষ্ঠ মহিলা অভিনেতা আৰু ৰূপসজ্জাৰ পুৰস্কাৰ লাভ কৰে।

তথ্য সংগ্ৰহ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:২০০৭ বৰ্ষৰ চলচ্চিত্ৰ
ত্ৰিপুৰী খেল আৰু ক্ৰীড়া

ত্ৰিপুৰী সম্প্ৰদায়ৰ নিজস্ব পৰম্পৰাগত ক্ৰীড়া আছে, যাক ককবৰক (ত্ৰিপুৰী) ভাষাত থ্ৱংমুং বুলি কোৱা হয়। শেহতীয়া বছৰসমূহত আধুনিক খেল আৰু ক্ৰীড়াৰ প্ৰতি অধিক লোক আকৰ্ষিত হোৱাৰ ফলত এই পৰম্পৰাগত ক্ৰীড়াসমূহ ক্ৰমে পৰিত্যক্ত হৈ আহিছে, কিন্তু কিছুমান খেল এতিয়াও খেলা হয় আৰু গ্ৰাম্য ত্ৰিপুৰাত অধিক পছন্দ কৰা হয়। তলত তেনে কিছুমান খেলৰ তালিকা দিয়া হ’ল।

আচুগুই ফান সোহলাইমুং

এইটো এক প্ৰকাৰৰ মল্লযুঁজ, যি দুজন যুৱকৰ মাজত শক্তি পৰীক্ষাৰ উদ্দেশ্যে খেলা হয়। খেলুৱৈসকলে মুখামুখিকৈ মাটিত বহি ভৰি মেলি দিয়ে। তেওঁলোকৰ ভৰি দুখন থিৰ কৰিবলৈ মাজত পাতল গছ বা বাঁহৰ খুঁটা এটা ৰখা হয়। দুয়ো প্ৰতিদ্বন্দ্বীয়ে প্ৰায় আঢ়াই হাত দীঘল বাঁহৰ টুকুৰা এটা অনুভূমিকভাৱে ধৰি ৰাখে, যিটো তেওঁলোকৰ মাজত মাটিৰ ওপৰত ওখকৈ থাকে। টান আৰম্ভ হোৱাৰ পাছত প্ৰতিজনে বাঁহটো নিজৰ ফালে টানিবলৈ চেষ্টা কৰে।

বুমানিকোটৰ

বুমানিকোটৰ এক প্ৰকাৰৰ লুকাভাকু খেল, যি দুটা গোটত খেলা হয়। এটা দলে লুকাই থাকে আৰু আনটো দলে লুকাই থকা গোটটোক বিচাৰি উলিয়াবলৈ চেষ্টা কৰে।

ড্ৱখুই সোটনমুং

এইটো দুটা গোটৰ ল’ৰা বা পুৰুষৰ মাজত খেলা টাগ অৱ ৱাৰৰ এক ৰূপ।

ফান সোহলাইমুং

এই খেলত খেলুৱৈসকলে ইজনে সিজনৰ পৰা নিৰ্দিষ্ট দূৰত্বত থিয় হয় আৰু মাজত এটা চিহ্ন দিয়া হয়। বাঁহৰ খুঁটা এটাৰ দুয়ো মূৰ খেলুৱৈসকলে সোঁ বগলীৰ তলত ৰাখি দুহাতেৰে দৃঢ়ভাৱে ধৰে। তাৰ পাছত ইজনে সিজনক পিছলৈ ঠেলি মাজৰ চিহ্ন পাৰ কৰাবলৈ চেষ্টা কৰে।

কালডং বা কাডং

মাটিৰ পৰা প্ৰায় দুফুট ওপৰত দুটা বাঁহৰ ওপৰত সৰু ভৰিৰ মঞ্চ বান্ধি থোৱা হয়। খেলুৱৈয়ে এই মঞ্চত খোজ কাঢ়ে। অধিক সময় নপৰি থকাতো বা বেছি বেগেৰে আগবাঢ়িব পৰা ক্ষমতাৰ ওপৰত প্ৰতিযোগিতা হয়।

লংগোই চকমুং

এইখন ত্ৰিপুৰী শিশুৰ মাজত জনপ্ৰিয় দোলনা খেল। গছৰ ডালত দুটা দীঘল ৰছী বা মজবুত লতা বান্ধি তলত কাঠৰ আসন সংলগ্ন কৰা হয়। পাল পাতি শিশুসকলে দোল খায় আৰু আনসকলে ঠেলি দিয়ে। দোল খাই গীত গোৱা হয়।

মুফুক সাগৱনাং

এজন যুৱকৰ শক্তি পৰীক্ষাৰ বাবে এই খেল খেলা হয়। এজন মানুহৰ কঁকালত ৰছীৰ এটা মূৰ বান্ধি থোৱা থাকে আৰু এটি শিশু তেওঁৰ বুকুত আঁকোৱালি লৈ থাকে। আন এজন মানুহে ৰছীৰ আনটো মূৰ ধৰি পিছফালে থিয় হয়। খেল আৰম্ভ হ’লে আগৰজন আগবাঢ়িবলৈ চেষ্টা কৰে আৰু পিছফালৰজন প্ৰতিপক্ষক পিছলৈ টানিবলৈ চেষ্টা কৰে।

মুস্তা চেক্লাইও

দুজন যুৱকৰ মাজত গ্ৰিপৰ শক্তি পৰীক্ষাৰ বাবে এই খেল খেলা হয়। বাঁহৰ ডালৰ পৰা নলাকাৰ অংশ এটা কাটি লোৱা হয়। এজন ব্যক্তিয়ে ইয়াক মাটিত দৃঢ়ভাৱে ধৰি ৰাখে। আনজনে প্ৰথমজনৰ হাতৰ ওপৰত অংশটো ধৰি ঘূৰাই টানি কাঢ়ি নিবলৈ চেষ্টা কৰে।

সোহলাইমুং

ত্ৰিপুৰী শব্দ “সোহলাইমুং”ৰ আক্ষৰিক অৰ্থ হৈছে মল্লযুঁজ। এইটো নিৰ্দিষ্ট নিয়ম-নীতিৰ সৈতে খেলা মুক্ত-হাতৰ মল্লযুঁজ। সাধাৰণতে জ্যেষ্ঠ দৰ্শকৰ এজন ৰেফাৰী হিচাপে কাৰ্য কৰে।

টেংডাং

টেংডাং গাঁওসমূহত জনপ্ৰিয় আন এক খেল। ভাৰতৰ আন অঞ্চলত জনাজাত গিলি-ডাণ্ডা খেলৰ সৈতে ইয়াৰ সাদৃশ্য আছে।

তথ্যসূত্ৰ

শ্ৰেণী:লোক-খেল
মহম্মদ হবিবুৰ ৰহমান

ন্যায়াধীশ মহম্মদ হবিবুৰ ৰহমান (৩ ডিচেম্বৰ ১৯২৮ – ১১ জানুৱাৰী ২০১৪)-এ বাংলাদেশৰ সপ্তম মুখ্য ন্যায়াধীশ হিচাপে কাৰ্যনিৰ্বাহ কৰিছিল। পিছলৈ তেওঁ অন্তৰ্ৱৰ্তীকালীন চৰকাৰৰ মুখ্য উপদেষ্টা হিচাপে কাৰ্যনিৰ্বাহ কৰাৰ লগতে অন্তৱৰ্তীকালীন চৰকাৰৰ মুৰব্বী হিচাপেও কাৰ্যনিৰ্বাহ কৰে। এজন গৱেষক, সাহিত্যিক, শিক্ষাবিদ, আইনজীৱী, ৰবীন্দ্ৰ বিশেষজ্ঞ, ভাষাবিদ আৰু অভিধানকাৰ হিচাপে তেওঁৰ অৱদান উল্লেখযোগ্য।

উক্তি‍

"দেশত সংবাদ মাধ্যমৰ স্বাধীনতা বুলিলে ধাৰণা হয় যেন মালিকৰ স্বাধীনতা। কিন্তু মালিক আৰু সাংবাদিকৰ স্বাধীনতা একে নহয়। কোনো মালিকৰ বাবে সাংবাদিকক চাকৰিৰ পৰা বৰ্খাস্ত কৰাটো সহজ নহয়।"
"মানুহে এতিয়া বৈচিত্ৰ্য, স্বকীয়তাক ভাল পায়; আনৰ পৰা নিজকে পৃথক কৰিবলৈ ভাল পায়, পাৰ্থক্য আনিবলৈ ভাল পায়।"
"মই বাংলা ভাষাত বহু নতুন শব্দৰ সৃষ্টি কৰিছোঁ; উদাহৰণস্বৰূপে, মই প্ৰথমবাৰৰ বাবে 'পাৰ্থক্যবিচাৰ' শব্দটো ব্যৱহাৰ কৰিছোঁ।"
"বহু কথা অস্পষ্ট কৰি ৰখাটোৱেই উত্তম।"
"মোৰ ওপৰত কোনো লেখকৰ প্ৰভাৱ নাই।"
"মই বেনামীভাৱে কোনো কিতাপ লিখা নাই।"
"অভিজাত শ্ৰেণীটো ক্ষমতাৰ বাবে অস্থিৰ হোৱাৰ বাবেই দেশ বিভাজন হৈছিল।"
"ৰবীন্দ্ৰনাথ এক অৰ্থত সত্যদ্ৰষ্টা।"
"প্ৰতিজন শাসকেই ‘ডিভাইড এণ্ড ৰুল’ কৰে।"

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
জীৱনৰ সাধনা (গ্ৰন্থ)

জীৱনৰ সাধনা হোমেন বৰগোহাঞিৰ দ্বাৰা ৰচিত অসমীয়া ভাষাৰ এখন গ্ৰন্থ।

উদ্ধৃতিসমূহ

জীৱনটোও এক প্ৰকাৰৰ পৰ্বত আৰোহণ। অসীম দুখ-কষ্ট আৰু দুৰ্লংঘ্য বাধা আছে কাৰণেই সি ৰোমাঞ্চকৰ।

উৎস

বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:হোমেন বৰগোহাঞিৰ সাহিত্যকৰ্ম
বুধ গ্ৰহ

বুধ (ইংৰাজী Mercury; (মাৰ্কিউৰী) সৌৰজগতৰ প্ৰথম আৰু ক্ষুদ্ৰতম গ্ৰহ। এই গ্ৰহটো সূৰ্যৰ সবাতোকৈ নিকটতম গ্ৰহ। ইয়াৰ কোনো উপগ্ৰহ নাই। বুধে নিজ মেৰুদণ্ডৰ ওপৰত এবাৰ ঘুৰিবলৈ ৫৮.৬৫ পৃথিৱী-দিন সময় লয়৷ এই গ্ৰহটোৱে সূৰ্যক প্ৰতি ৮৮ দিনে এবাৰকৈ প্ৰদক্ষিণ কৰে। ইয়াৰ উজ্জ্বলতাৰ আপাত মান-২.০ আৰু ৫.৫ পৰ্যন্ত হয় থাকে। কিন্তু এই গ্ৰহক পৃথিৱীৰ পৰা সহজে দেখা নাযায়, কাৰণ সুৰ্যৰ সৈতে ইয়াৰ বৃহত্তম কৌণিক পাৰ্থক্য হৈছে মাত্ৰ ২৮.৩ ডিগ্ৰী। কেৱল ৰাতিপূৱা আৰু সন্ধিয়াৰ সময়ত ক্ষীণ আলোকত ইয়াক দেখা যায়। গ্ৰহটিৰ সম্বন্ধে তুলনামূলকভাৱে অনেক কম তথ্য পোৱা গৈছে। বুধৰ দিশে অগ্ৰসৰ হোৱা এতিয়ালৈকে একমাত্ৰ মহাকাশযান হৈছে মেৰিনাৰ ১০ যিখন ১৯৭৪ - ১৯৭৫ চনত অভিযান চলাইছিল।

সূৰ্যৰ পৰা বুধৰ গড় দূৰত্ব প্ৰায় ৫,৭৫,৬৪,০০০ কিলোমিটাৰ৷ বুধৰ পৃষ্ঠভাগ শিলাময়, শুকান৷ ইয়াত ঠায়ে ঠায়ে বহল সমভুমি, থিয় গৰা আৰু দ ফাঁক আদিও পোৱা যায়৷ দিনৰ ভাগত বুধৰ তাপমাত্ৰা বাঢ়ি গৈ প্ৰায় ৩৪২ ডিগ্ৰী চেলছিয়াছ হয়গৈ৷ এইদৰে ৰাতিৰ ভাগত অতি কমি প্ৰায় -১৯৩ ডিগ্ৰী চেলছিয়াছ মান হয়৷

শ্ৰেণী:গ্ৰহ
শ্ৰেণী:সৌৰজগত
ইন্দু জৈন

ইন্দু জৈন (, ৮ ছেপ্টেম্বৰ ১৯৩৬) এগৰাকী বিশিষ্ট ভাৰতীয় মিডিয়া ব্যক্তিত্ব আৰু ব্যৱসায়ী। চাহু জৈন পৰিয়ালৰ অন্তৰ্ভুক্ত ইন্দু জৈন বৰ্তমান ভাৰতৰ সৰ্ববৃহৎ মিডিয়া গোট বেনেট ক'লমেন এণ্ড কো. লিমিটেডৰ মুখ্য কাৰ্যবাহী বিষয়া। তেওঁ টাইমছ গ্ৰুপৰ অধ্যক্ষ। এই গোট টাইমছ অফ ইণ্ডিয়া আৰু অন্যান্য বৃহৎ বাতৰি কাকতৰ মালিক। ফৰ্বছ আলোচনীৰ ২০১৫ চনৰ মূল্যাংকন অনুসৰি ইন্দু জৈনৰ মুঠ অৰ্থমূল্য ৩.১ বিলিয়ন আমেৰিকান ডলাৰ আছিল। তেওঁ ভাৰতৰ ৫৭তম আটাইতকৈ ধনী ব্যক্তি আৰু বিশ্বৰ ৫৪৯তম আটাইতকৈ ধনী ব্যক্তি আছিল। ভাৰত চৰকাৰে তেওঁক ২০১৬ চনত দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে।

ব্যক্তিগত জীৱন

১৯৩৬ চনৰ ৮ ছেপ্টেম্বৰ তাৰিখে ব্ৰিটিছ ভাৰতৰ অন্তৰ্গত ইউনাইটেড প্ৰভিন্সেছৰ ফৈজাবাদত ইন্দু জৈনৰ জন্ম হৈছিল। অশোক কুমাৰ জৈনৰ সৈতে তেওঁৰ বিবাহ হৈছিল। দম্পতীহালৰ দুজন পুত্ৰ সমীৰ জৈন, বিনীত জৈন আৰু এগৰাকী কন্যা আছে। ১৯৯৯ চনৰ ১০ জানুৱাৰীত হৃদযন্ত্ৰ সংৰোপণৰ পিছত ৪ ফেব্ৰুৱাৰীত আমেৰিকা যুক্তৰাষ্ট্ৰৰ ক্ৰিভলেণ্ডত তেওঁৰ স্বামীৰ মৃত্যু হৈছিল।

পেশাদাৰী জীৱন

ইন্দু জৈন বৰ্তমান ভাৰতৰ সৰ্ববৃহৎ মিডিয়া গোট বেনেট ক'লমেন এণ্ড কো. লিমিটেডৰ মুখ্য কাৰ্যবাহী বিষয়া। এই কোম্পানী ১৮৩৮ চনত স্থাপন কৰা হৈছিল। ১৯৪৮ চনত ৰামকৃষ্ণ ডালমিয়াই কোম্পানীটো বেনেট ক'লমেনলৈ বিক্ৰী কৰে। বহুতো ব্ৰেণ্ড নাম এই গোটৰ সৈতে সম্পৰ্কিত। ইন্দু জৈন দাতব্য কামৰ সৈতে জড়িত আৰু ধৰ্মীয় স্তম্ভ লিখে। তেওঁ মহিলাৰ অধিকাৰৰ ক্ষেত্ৰতো সক্ৰিয়।

ইন্দু জৈন টাইমছ গ্ৰুপ আৰু টাইমছ ফাউণ্ডেচনৰ অধ্যক্ষ। তেওঁ টাইমছ ফাউণ্ডেচন প্ৰতিষ্ঠা কৰিছিল। টাইমছ ফাউণ্ডেচনে বানপানী, ঘূৰ্ণি বতাহ, ভূমিকম্প আৰু মহামাৰী আদি দুৰ্যোগ ৰক্ষাৰ বাবে সম্প্ৰদায় সেৱা, গৱেষণা ফাউণ্ডেচন আৰু টাইমছ ৰিলিফ ফাণ্ড পৰিচালনা কৰে।

২০১৭ চনৰ মাৰ্চ লৈকে তেওঁ এফএইচিচিআইফিকি (এফ.এল.ও.)ৰ লেডিজ শাখাৰ প্ৰতিষ্ঠাপক সভাপতি আছিল। তেওঁ ভাৰতীয় জ্ঞানপীঠ ন্যাসৰ অধ্যক্ষ। এই ন্যাসে সন্মানীয় জ্ঞানপীঠ বঁটা প্ৰদান কৰে।

তেওঁ ২০০০ চনত ৰাষ্ট্ৰসংঘৰ ধৰ্মীয় আৰু আধ্যাত্মিক নেতাসকলৰ সহস্ৰাব্দ বিশ্ব শান্তি সন্মিলনত তেওঁৰ ভাষণত বিশ্বাসৰ মাজত একতাৰ প্ৰয়োজনীয়তাৰ ওপৰত গুৰুত্ব আৰোপ কৰিছিল। ২০০৩ চনত ভাৰতৰ ৰাষ্ট্ৰপতিয়ে আনুষ্ঠানিকভাৱে আৰম্ভ কৰা ওৱাননেছ ফৰাম বা একত্ব মঞ্চক জৈনে নেতৃত্ব দিয়ে।

বঁটা আৰু সন্মান

]] প্ৰণৱ মুখাৰ্জীৰ পৰা পদ্মভূষণ গ্ৰহণ কৰা অৱস্থাত ইন্দু জৈন, ২০১৬
ভাৰত চৰকাৰে তেওঁক ২০১৬ চনত দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। তেওঁক ভাৰতীয় মহিলা কংগ্ৰেছে 'আন্তৰ্জাতিক জীৱনকাল প্ৰাপ্তি বঁটা প্ৰদান কৰিছিল। ২০২০ চনত তেওঁ ইনষ্টিটিউট অফ কোম্পানী চেক্ৰেটাৰীৰ পৰা সন্মানীয় আইচিএছআই লাইফটাইম এচিভমেণ্ট বঁটা লাভ কৰে। তেওঁ মহাত্মা মহাবীৰ বঁটাও লাভ কৰিছিল।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ ব্যৱসায়ী
শ্ৰেণী:পদ্মভূষণ বঁটা বিজয়ী
এম জি ৰামচন্দ্ৰন

এম. জি. ৰামচন্দ্ৰন (; ১৯১৭-১৯৮৭) অকুণ্ঠ দেশসেৱাৰ বাবে ১৯৮৮ চনত ভাৰত চৰকাৰে ভাৰত ৰত্ন উপাধিৰে সন্মানিত কৰে। ইণ্ডিয়ান এক্সপ্ৰেছ কাকতৰ যুটীয়া সম্পাদক আছিল তেওঁ। তেওঁ জামিয়ামিলা মুছলিম বিশ্ববিদ্যালয়ৰ প্ৰবক্তা আছিল আৰু সেৱাগ্ৰামত হিন্দুস্তান তামিল সংঘৰ যুটীয়া সম্পাদকৰ দায়িত্বত আছিল। হৰিজন সেৱক সংঘৰ মাদ্ৰাজ আৰু কেৰালা ৰাজ্যৰ ৰামচন্দ্ৰন সম্পাদক আছিল। তেওঁ এগৰাকী স্বাধীনতা সংগ্ৰামী আছিল।

জন্ম আৰু পৰিয়াল

এম. জি. ৰামচন্দ্ৰনৰ জন্ম হয় ১৯১৭ চনৰ ১৭ জানুৱাৰী তাৰিখে, কেৰালাৰ ত্ৰিবান্দ্ৰমৰ পেৰুমথান্নিত। তেওঁৰ পিতাকৰ নাম আছিল কে. গোবিন্দ পিল্লাই আৰু মাকৰ নাম আছিল মাধৱী থানকাচি।

শিক্ষা জীৱন

এম. জি. ৰামচন্দ্ৰনে বিশ্ব ভাৰতী শান্তি নিকেতনৰ পৰা উচ্চ শিক্ষা লাভ কৰি, দেশ সেৱাত ব্ৰতী হয়। তেওঁ স্বামী বিবেকান্দ, মহাত্মা গান্ধী আৰু ৰবীন্দ্ৰনাথ ঠাকুৰৰ পৰা ৰাজনৈতিক-সামাজিক জ্ঞানৰ শিক্ষা গ্ৰহণ কৰে। তেওঁ এটা বছৰ সবৰমতী আশ্ৰমত মহাত্মা গান্ধীৰ লগত কটাইছিল। সবৰমতীত থকা পিছৰ পৰাই তেওঁৰ সামাজিক জীৱন-যাত্ৰা আৰম্ভ হোৱা হয়।

কৰ্মজীৱন

এম. জি. ৰামচন্দ্ৰন জামিয়ামিলা মুছলিম বিশ্ববিদ্যালয়ত কিছুদিন প্ৰবক্তা হৈ থকাৰ পাছত সেৱাগ্ৰামত হিন্দুস্তান তামিল সংঘৰ যুটীয়া সম্পাদক নিযুক্ত হয়। কেইবাবছৰৰ কাৰণে তেওঁ সৰ্বভাৰতীয় স্পিনাৰ্চ এচোছিয়েশ্যনৰ লগতো জড়িত হৈ আছিল। তেওঁ খাদী আন্দোলনৰো এগৰাকী গুৰি ধৰোঁতা আছিল। মহাত্মাই সংগঠন কৰা হৰিজন সেৱক সংঘৰ মাদ্ৰাজ আৰু কেৰালা ৰাজ্যৰ ৰামচন্দ্ৰন সম্পাদক নিযুক্ত হৈছিল। জাতি ভেদ আৰু অস্পৃশ্যতা বৰ্জনৰ বাবে তেওঁ যথেষ্ট ত্যাগ স্বীকাৰ কৰিছিল। কিছুদিন তেওঁ সৰ্বভাৰতীয় গ্ৰাম্য শিল্পকৰণ এচোছিয়েশ্যনৰ সাধাৰণ সম্পাদক আছিল আৰু তেওঁ এগৰাকী গান্ধী স্মাৰক-নিধিৰ নিষ্ঠাবান কৰ্মী আছিল। তদুপৰি তেওঁ আন আন সংগঠনৰ লগতো জড়িত হৈ দেশ সেৱা আগবঢ়াইছিল। ১৯৬২ চনত তেওঁ বিশ্ব শান্তি সন্মিলনত অংশ গ্ৰহণ কৰিছিল। ১৯২১ চন, ১৯৩০ চন, ১৯৪২ চনকে ধৰি ভাৰত স্বাধীনতা সংগ্ৰামৰ প্ৰতিটো আন্দোলনতে তেওঁ সক্ৰিয় ভূমিকা পালন কৰিছিল। এনেকৈ আন্দোলনত অংশ লোৱা বাবে তেওঁ কেইবাবাৰো জেল জীৱন কটাবলগীয়া হৈছিল। জেলৰ পৰা ওলাই ১৯৪৪-৪৫ চনত তেওঁ ইণ্ডিয়ান এক্সপ্ৰেছ কাকতৰ যুটীয়া সম্পাদক নিযুক্ত হৈছিল। ১৯৪৭ চনত তেওঁ ত্ৰিবান্দ্ৰম বিধান সভা সমষ্টিৰ পৰা সদস্য নিৰ্বাচিত হয়। ১৯৬৪ চনত তেওঁ ৰাজ্যসভাৰ সদস্য নিৰ্বাচিত হয়।

বঁটা

ভাৰত ৰত্ন (১৯৮৮)

মৃত্যু

এম. জি. ৰামচন্দ্ৰনৰ ১৯৮৭ চনত পৰলোকপ্ৰাপ্তি ঘটে।

তথ্য সংগ্ৰহ

বাহ্যিক সংযোগ

M.G. Ramchandran: Jewel of the Masses
The Hindu - Politics and Suicides in TN
All about Dr MGR
MGR Memorial Charitable Trust
MGR web portal and Monthly magazine

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰতীয় অভিনেতা‎
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:ভাৰত ৰত্ন বঁটা বিজয়ী
শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী